માનવમિત્ર, અમદાવાદ : રાજ્યમાં થયેલ મગફળી કૌભાંડની તપાસ થાય તે માટે વિરોધપક્ષના નેતા પરેશ ધાનાણીએ કોંગ્રેસના ધારાસભ્ય, કાર્યકરો સાથે શુક્રવારે પેઢલામાં પ્રતિક ઉપવાસ-ધરણાં શરૂ કર્યા હતા.તેઓએ જણાવ્યું હતું કે તાજેતરમાં પેઢલા ગામે મોટી ધણેજ સેવા સહકારી મંડળી મારફત સંગ્રહાયેલી મગફળી વેપારીઓએ લેવાની ના પાડતા આ કોથળાઓની તપાસ દરમ્યાન તેમાંથી મોટા પ્રમાણમાં માટી-ધૂળ-ઢેફા-રેતી મળી છે, તેવી જ રીતે ટેકાના ભાવે ખરીદાયેલ રૂ. ૩૫૦૦ કરોડની મગફળી કે જે ગોડાઉનોમાં સંગ્રહીત છે તે તમામ મગફળીના કોથળાઓમાં માટી-ધૂળ-ઢેફા-રેતી ભરેલા છે.